Gastropapu: Zarillo
Zarillo uusi tammikuussa menuaan ja listalle tuli pari uutta vegaanista annosta. Vegan cheese -hampurilainen kiinnosti heti kovasti, mutta vasta tänään päästiin testaan se kun satuttiin oleen kaupungissa sopivasti burgertiistaina (hampurilaisannokset 6e, normaalisti 9,5e). Annokseen kuuluu hampurilainen (falafelpihvi, tomaatti, vegecheddar ja talon vegemajo), ranskalaiset ja vegaaninen coleslaw.
Annos oli todella mainio ja niin iso, että 6e tuntui aivan naurettavan pieneltä summalta. Zarillon hampurilaiset on aina ennen ollut vaan ok, suurin ongelma on ollut pihvin ja sitä kautta koko hampurilaisen kuivuus. Pihvi oli edelleen vähän kuiva, mutta huomattavasti parempi kuin ennen. Majoneesi oli herkullista ja sitä oli niin reilusti että se toi mehukkuutta hamppariin. Coleslaw oli kiva lisä vaikka sitä olikin tosi vähän ja ranskalaiset on tuolla aina ollut tosi hyviä.
Ei nyt ihan täyden kympin annos mutta todella, todella hyvä! Majoneesikippo maksaa 1,5e, ens kerralla vois ostaa sellaisen ja kaataa ranujen päälle :) Alkupalanachot (iso kippo) maksaa tiistaisin vain 2e, mietin että voiskohan siihen saada epävegaanisen juustokastikkeen tilalle tota majoneesia...hmmm...täytyy kysyä ens kerralla!
http://www.zarillo.fi/
Lähettänyt Liina klo 12.12
Tunnisteet: falafel, hampurilainen, lounas, Zarillo